Cey Defeo

Cey Defeo (; ) — ABŞ ekspressionist rəssam, heykəltəraş və müəllim. O, xüsusilə "Gül" () adlı monumental əsəri ilə tanınır. Defeo San-Fransisko körfəz sahəsinin (San Francisco Bay Area) incəsənət səhnəsində önəmli rol oynayan incəsənət adamlarindan biri olub. Onun əsərləri abstrakt ekspressionizm, sürrealizm və şəxsi simvolizmin qarışığıdır.
 Həyatı 
Cey Defeo 31 mart 1929-cu ildə Hannover şəhərində anadan olub. O, Kaliforniya Universitetində təhsil alıb və 1951-ci ildə bakalavr dərəcəsinə yiyələnib. Defeo Avropada və Şimali Afrikaya səyahət edərək incəsənət dünyası ilə daha yaxından tanış olub.

Defeo 1950-ci illərdə San-Fransisko körfəz sahəsi incəsənət səhnəsinə qoşulmuş və Bit Hərəkatının fəal üzvü olub. O, müxtəlif materiallardan istifadə edərək öz unikal texnikasını inkişaf etdirib. Onun ən məşhur əsəri olan "Gül" üzərində 1958-1966-cı illərdə işlənmiş və bu əsər qeyri-adi qalınlığı və mürəkkəb teksturası ilə fərqlənib. Bu əsər təxminən 2000 funt (900 kq) ağırlığında idi və rəssamın illərlə həyatının mənası olub.Traps, Yevgeniya. «Romance of the Rose: On Jay DeFeo»  The Paris Review, Retrieved April 14, 2014.

1960-cı illərin sonlarında Defeo Kaliforniyanın fərqli bölgələrində yaşayaraq incəsənət fəaliyyətini davam etdirib. 1980-ci illərdə o, Kaliforniya İncəsənət Kollecində və Mills Kollecində dərs deyib. Onun əsərləri 1989-cu ildə ölümündən sonra daha geniş şəkildə tanınmağa başlayıb.

Hazırda Cey Defeonun əsərləri dünyanın aparıcı muzeylərində, o cümlədən Nyu-York Müasir İncəsənət Muzeyi (MoMA) və San-Fransisko Müasir İncəsənət Muzeyində (SFMOMA) sərgilənir. Onun yaradıcılığı ekspressionizm, dözümlülük və incəsənətə olan sonsuz ehtirasın nümunəsi kimi yadda qalıb.«Exhibitions: Jay DeFeo» , The Whitney Museum of American Art. Retrieved April 14, 2014.

 İstinadlar 

 Xarici keçidlər 
 The Jay DeFeo Foundation
 Smithsonian Archives, Interview with DeFeo, 1975: Transcript, Audio excerpt
 New Yorker magazine, "The Art World" article called "Flower Power".